[bookmark: _GoBack]Pamokos planas
Kietojo kūno savitosios šilumos nustatymas
Klasė: I  klasė
Mokytojas: A. Orechovienė, fizikos vyr. mokytoja
Trukmė: 45 min. (integruojamas praktinis darbas ir duomenų apdorojimas)
Metodiniai šaltiniai: „Baltos lankos Klett“ Fizika 9, I dalis, p. 172–173.

Pamokos tikslai ir uždaviniai
• Mokomasis tikslas: Eksperimentiškai nustatyti nežinomo kietojo kūno (metalinio ritinėlio) savitąją šilumą naudojant kalorimetrą ir šilumos tvermės dėsnį bei identifikuoti medžiagą pagal vadovėlio lentelę;
• Ugdymo uždaviniai:
	1. Teisingai išmatuoti pradinę/galinę temperatūras.
	2. Pritaikyti šilumos kiekio formules (Q = cmΔ t) ir sudaryti šilumos balansą.
3. Įvertinti gautų rezultatų tikslumą, nurodant galimus šilumos nuostolių   šaltinius.

Darbo priemonės
1. Kalorimetras (indas su oro tarpu).
2. Termometras.
3. Matavimo cilindras (vandens tūriui matuoti).
4. Nežinomo metalo ritinėlis su pririštu siūlu.
5. Stiklinė su šaltu (kambario temperatūros) vandeniu.
6. Karštas (verdamas) vanduo ritinėlio įkaitinimui (ruošia mokytojas).
7. Popierinė servetėlė

Pamokos eiga ir laiko planavimas
1. Organizacinė dalis, teorinis įvadas ir sauga (10 min.)
• Saugus elgesys: Kadangi dirbama su karštu vandeniu, mokiniai įspėjami ritinėlį iš karšto vandens kelti tik už siūlo ir saugoti termometrus.
• Teorinis principas: Mokytojas lentoje primena šilumos balansą. Karštas ritinėlis vėsdamas atiduoda šilumą (Q₂), o šaltas vanduo kalorimetre ją priima (Q₁).
	• Q₁ = c₁ m₁ (t - t₁) (vandens gautas šilumos kiekis)
	• Q₂ = c₂ m₂ (t₂ - t) (ritinėlio atiduotas šilumos kiekis)
	• Kadangi Q₁ = Q₂, išvedama ieškomo kūno savitosios šilumos formulė:
		[image: ]

2. Praktinis eksperimento atlikimas (20 min.)
Mokiniai dirba poromis ir atlieka šiuos žingsnius pagal vadovėlio p.172 – 173 pateiktą aprašymą.
3. Duomenų apdorojimas ir skaičiavimai (10 min.)
Mokiniai pildo matavimų ir skaičiavimų lentelę:
[image: ]
Išvada: Palyginę gautą c₂ reikšmę su vadovėlio p. 173 esančia medžiagų lentele, mokiniai nustato, iš ko pagamintas kūnas (pvz., varis, aliuminis ar geležis).

4. Apibendrinimas ir refleksija (5 min.)
• Diskusija apie paklaidas: Kodėl eksperimento rezultatas šiek tiek skiriasi nuo lentelės duomenų? (Mokiniai turi įvardyti šilumos mainus su aplinka, kalorimetro indu, termometru bei šilumos praradimą ritinėlio perkėlimo metu).
• Darbo vietų sutvarkymas.
Vertinimo kriterijai
• 30% – Saugaus elgesio taisyklių laikymasis ir tikslus prietaisų rodmenų nuskaitymas (su padalos paklaida).
• 40% – Teisingas duomenų suvedimas į lentelę ir matematinis c₂ apskaičiavimas pagal formulę.
• 30% – Logiška išvada, identifikuojanti metalą ir argumentuotai paaiškinanti gautas paklaidas.
Mokytojos įsivertinimas: .............................................................................................................................................................................................................................................................................................................................................................................................................................................................................................................................................................................................................................................................................................................................................................................

